ฟินันซ่าส่งตราสารหนี้3เดือนชู3.38%ต่อปี
บลจ.ฟินันซ่า เดินหน้าขายกองทุนตราสารหนี้ในประเทศ ลงทุน 3 เดือน คาดผลตอบแทน 3.38% ต่อปี
15 ก.ย. 2554

บลจ.ฟินันซ่า เดินหน้าขายกองทุนตราสารหนี้ในประเทศ ลงทุน 3 เดือน คาดผลตอบแทน 3.38% ต่อปี
นายธีรพันธุ์  จิตตาลาน  กรรมการบริหารและประธานเจ้าหน้าที่บริหาร  บริษัทหลักทรัพย์จัดการกองทุน (บลจ.) ฟินันซ่า  เปิดเผยว่า  บริษัทเปิดขายกองทุนเปิดฟินันซ่า เดือน 9 (FAM FIX 3M9) ประมาณการผลตอบแทน 3.38 % ต่อปี อายุประมาณ 3 เดือน  เสนอขายวันที่ 14-20 ก.ย.2554 จองซื้อขั้นต่ำ 2,000 บาท 
กองทุนจะลงทุนในตั๋วแลกเงินบริษัท บัตรกรุงไทย, บริษัท เอเซียเสริมกิจลีสซิ่ง, บริษัท สวนอุตสาหกรรมโรจนะ, บริษัท ภัทรลีสซิ่ง, บริษัทดับเบิ้ล เอ (1991), บริษัท แลนด์แอนด์เฮาส์, บริษัท ควอลิตี้เฮาส์, บริษัทพฤกษาเรียลเอสเตท และ บริษัท เอเชี่ยนพร็อพเพอร์ตี้ ดีเวลลอปเมนท์ และตั๋วเงินคลังหรือพันธบัตรธนาคารแห่งประเทศไทย 
สำหรับผู้จองซื้อกองทุนในงานตลาดนัดกองทุน ที่พาราไดซ์ พาร์ค ถนนศรีนครินทร์ ตั้งแต่วันที่ 15-18 ก.ย.นี้  หากซื้อกองทุนตั้งแต่ 10,000 บาทขึ้นไปจะได้รับถุงผ้ารณรงค์โลกร้อน เบา พับได้ พกสะดวก  สำหรับกองทุน LTF/RMF จัดรายการส่งเสริมการขายเป็นบัตรของขวัญห้างสรรพสินค้าหรือรับเป็นกองทุนตลาดเงินของบริษัท FAM VF มูลค่าสูงสุดถึง 8,000 บาท  สำหรับลูกค้าที่ซื้อกองทุนตราสารทุนหรือกองทุนต่างประเทศจะได้รับหนังสือฉบับพิเศษเป็นหนังสือรวมภาพ Royal Wedding ของเจ้าชายวิลเลี่ยมและเคท มิดเดิลตัน